cyanic-selkie/wikianc huggingface dataset:
Trilenium
Albumi sisältää lukuisia vierailevia artisteja, jotka ovat tehneet Sash!:n kanssa myös ennen yhteistyötä. Tina Cousins oli laulanut "Mysterious Timesissa", Adrian Rodriguez Ecuadorissa, sekä Sabine Ohmes Encore Une Foisissa. Suuri osa Trileniumin kappaleista oli tanssittavia pop-kappaleita, jotka ovat verrattavissa edelliseltä albumilta tuttuihin kappaleisiin "Colour the World" ja "Mysterious Times".
Piiskut
Piiskulajeja
Suomessa kasvaa alkuperäisenä luonnonkasvina kultapiisku, joka on erittäin yleinen koko maassa. Korkeapiisku, kanadanpiisku, isopiisku ja säiläpiisku ovat Pohjois-Amerikasta kotoisin olevia puutarhakarkulaisiksi levinneitä viljelylajeja.
José Calderón
Pelaajaura
Kesäkuussa 2015 Calderón siirtyi Chicago Bullsiin. mutta jo ennen kauden alkua hänet myytiin eteenpäin Los Angeles Lakersiin. Maaliskuussa 2017 Calderón siirtyi Atlanta Hawksiin ja saman vuoden heinäkuussa Cleveland Cavaliersiin. Kaudella 2018–2019 hän pelasi jälleen Detroit Pistonsissa.
Maajoukkueura
Vuonna 2002 Calderón oli Espanjan MM-kisajoukkueessa, joka sijoittui viidenneksi, ja vuonna 2006 MM-kultamitalijoukkueessa. Ateenan 2004 olympialaisissa Calderón oli Espanjan kapteeni. Pekingin 2008 olympialaisissa hän saavutti hopeaa. Vuosina 2003 ja 2007 hän sai EM-hopeaa. Vuoden 2011 EM-kisoissa Calderón voitti ensimmäisen EM-kultansa.
Rio de Janeirossa 2016 Calderón voitti olympiapronssia.
Svenskfinland
Käsite esiintyy ruotsinkielisessä julkisuudessa eikä sille ole vakiintunut suomenkielistä käännöstä. Sen ohella, että Svenskfinland on maantieteellinen käsite, sillä tarkoitetaan myös ruotsinkielisiä sosiaalisia verkostoja ja toimintoja, jotka tunnetaan myös nimellä Ankkalammikko.
Folke Sundman
Elämä ja ura
Ylioppilaaksi kirjoitettaan Sundman opiskeli valtiotieteitä Helsingin yliopistossa, muttei ole koskaan valmistunut. 1970-luvulla hän vaikutti Teiniliitossa, Sosiaalidemokraattisen nuorison keskusliitossa ja Sadankomiteassa, jonka puheenjohtaana Sundman myös toimi. Seuraavalla vuosikymmenellä hän oli mukana Prosenttiliikkeessä ja Suomen Rauhanliitossa, kunnes oli ideoimassa ja perustamassa vuonna 1986 kehitysyhteistyön kattojärjestö Kepaa, jonka ensimmäisenä toiminnanjohtajana Sundman työskenteli vuoteen 2003 saakka.
Vuonna 1976 Sundman oli ehdolla Helsingin kaupunginvaltuustoon, mutta siirtyi sen jälkeen politiikan taustavaikuttajaksi. Vuosina 2003–2007 Sundman työskenteli ulkoministeri Erkki Tuomiojan erityisavustajana, josta tehtävästä siirtyi ulkoministeriön erikoistutkijaksi, kunnes jäi eläkkeelle vuonna 2016. Vuoden 2004 europarlamenttivaaleissa Sundman oli ruotsinkielisten sosialidemokraattien ehdokkaana. Hän toimii edelleen useissa luottamustehtävissä, kuten Kansainvälisen solidaarisuussäätiön hallituksen puheenjohtajana.
Dío
Kunnallisyksikön osat
Dion kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Pietaryrtit
Pietaryrtit (Tanacetum) on kasvisuku asterikasvien heimossa. Siihen kuuluu lähes 140 lajia, jotka kasvavat pääosin vanhan maailman lauhkeilla alueilla. Pietaryrtit ovat usein monivuotisia, pystyvartisia ruohokasveja. Kukintona on huiskilomainen mykeröstö. Pietaryrtit tuoksuvat heikosti tai voimakkaasti ryydille. Joitain lajeja viljellään koristekasveina.
Pyhä Hadrianus III
Pyhä Hadrianus III syntyi Roomassa, kuoli elo-syyskuussa 885 lähellä San Cesario sul Panaroa (Modena) oli paavina 17. toukokuuta 884 – elo-syyskuuhun 885. Hadrianuksen valtakausi oli ongelmallista aikaa. Pian valtaan astumisensa jälkeen hän matkusti säätyläispäiville Wormsiin nykyisen Saksan alueelle frankkien kuningas Kaarle Paksun luo keskustelemaan saraseenien aiheuttamasta uhkasta ja frankkien vallanperimyksestä. Paluumatkallaan hän menehtyi lähellä Modenaa ja hänet haudattiin Nonantolaan.
Petolliset ystävät
Petolliset ystävät eli sekaannussanat ovat kahden eri kielen sanoja ja sanontoja, jotka muistuttavat toisiaan ulkoisesti (ääntämykseltään tai oikeinkirjoitukseltaan) mutta tarkoittavat eri asioita. Alun perin termi tulee ranskan ja englannin välisistä merkitystään muuttaneista lainasanoista. Petolliset ystävät ovat ongelmallisia varsinkin vieraan kielen opiskelijalle, mutta myös kielen ammattilaiset lankeavat joskus niihin. Petolliset ystävät voivat olla sattumalta samankaltaisia tai sukulaissanoja eli samaa alkuperää, joiden merkitykset ovat muuttuneet ajan saatossa eri tavalla eri kielissä – jolloin kyseessä ovat petolliset sukulaissanat (false cognates).
Stefanus V
Stefanus-nimisten paavien numeroinnissa on erilaisia käytäntöjä, sillä ennen Stefanus II:ta ehdittiin valita toinen Stefanus-niminen paavi, jota ei ehditty kuitenkaan siunata tehtäväänsä, ennen kuin hän kuoli sydänkohtaukseen.
Petolliset ystävät
Yleensä merkityskentät ovat lähes samoja, mikä on vaarallinen tilanne, sillä silloin merkityskentän rajalla eroa on vaikeinta huomata. Lainasanoilla on taipumus ottaa alkuperäisen sanan merkityskirjosta vain yksi tietty merkitys. Sanojen eri merkityskenttiä selittää myös se, että kielet muuttuvat jatkuvasti ja lainasana, joka olisikin kopioitunut alun perin samanmerkityksisenä, saattaa olla kehittynyt eri suuntaan kuin alkukielinen vastineensa.
Hallitus ja hallitus
Suomen kielessä hallitus tarkoittaa 'valtioneuvostoa' tai muun 'organisaation johtoa'. Viron kielessä sana merkitsee 'hometta'.
Henry Biaudet
Louis Alfred Henry Biaudet (5. huhtikuuta 1869 Heidelberg – 17. syyskuuta 1915 Rooma) oli suomalainen katolisen kirkon historiaan erikoistunut historiantutkija ja sortovuosien aktivisti. Hänen johdollaan käynnistyi 1900-luvun alussa Vatikaanin arkiston Suomea koskevien asiakirjojen julkaiseminen.
Perhe
Henry Biaudet oli naimisissa vuodesta 1892 Maria Kristina Sjöblomin (1870–1954) kanssa. Heidän poikansa oli pankkivirkailija, urheilutoimittaja ja tenniksen pelaaja Ali Biaudet. Henry Biaudet on kansanedustaja Eva Biaudet’n isosetä.
Atte Ennala
Atte (Adrian) Ennala, sukunimi aik. Ekman (6. syyskuuta 1891 Kuorevesi – 30. syyskuuta 1982 Oulu) oli suomalainen kansakoulunopettaja, pankinjohtaja ja lastenkirjailija.
Steve Reich
Tammikuussa 2007 Reich valittiin Polar Music -palkinnon vastaanottajaksi yhdessä Sonny Rollinsin kanssa. Vuonna 2009 hänelle myönnettiin musiikin Pulitzer-palkinto teoksesta Kaksoissekstetto.
Son of Saul
Juoni
Saul on osa Auschwitz-Birkenaun sonderkommandoa, juutalaisten vankien yksikköä joka työskentelee kaasukammioilla tuhoamisleirillä. Miehet huolehtivat leirille tuotujen vaatteista, omaisuudesta ja ruumiiden polttamisesta. Saul löytää kaasutettujen joukosta nuoren miehen, jota uskoo omaksi pojakseen. Alkaa selviytymistaistelu, jossa Saul yrittää saada ruumiille rabbin siunauksen vaihtaen ja käyden kauppaa pienillä palveluksilla ja esineillä. Leirillä syttyy kapina. Saul pakenee ruumiin kanssa. Hän ei kuitenkaan pysty kannattelemaan ruumista, joka kelluu pois kun Saul on ylittämässä jokea. Paenneet kokoontuvat latoon, johon nuori paikallinen poika ohjaa takaa-ajavat keskitysleirin vartijat.
Vastaanotto
Son of Saul sai ensi-iltansa vuoden 2015 Cannesin elokuvajuhlilla, missä se voitti Grand Prix -palkinnon. Elokuva voitti myös parhaan vieraskielisen elokuvan Oscar-palkinnon vuonna 2015 ja vuonna 2016 Golden Globe -palkinnon parhaana ulkomaisena elokuvana. Vuonna 2016 Son of Saul äänestettiin BBC:n kyselyssä alkaneen vuosisadan 40 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. Etenkin kriitikot pitävät elokuvaa lähes yksimielisesti mestariteoksena, yhtenä parhaista holokaustista tehdyistä elokuvista.
David Ben-Gurion
Pääministerinä
Ben Gurion johti Israelia sen itsenäisyyssodan aikana vuonna 1948. Hänestä tuli pääministeri 25. toukokuuta 1948. Hän toimi pääministerinä vuoteen 1963 asti lukuun ottamatta vuosia 1953–1955. Vuonna 1953 hän meni asumaan kibbutsiin Negevin autiomaahan ja vietti siellä pari vuotta. Vuonna 1955 hän palasi hallituksen puolustusministeriksi ja pääministeriksi.
Andrejs Šulcs
Työt
Šulcs teki lähinnä öljyväritöitä maa- ja merimaisemista. Hänen ensimmäinen ammattimainen taidenäyttelynsä avattiin vuonna 1931 Ventspilsissä, ja sen jälkeen hänellä oli useita näyttelyitä Ventspilsissä sekä Riiassa. Erityisen paljon hänen näyttelyitään oli 1980-luvulla. Hänen töitään on ollut esillä myös muun muassa Virossa, Suomessa, Yhdysvalloissa, Kanadassa ja Brasiliassa. Hänen töidensä tyyliä on kuvailtu kirkkaaksi ja värikkääksi.
Maanjäristysaalto
S-aallot
S-aaltomuoto voidaan lisäksi jakaa värähtelyn suunnan perusteella SH- ja SV-aaltoihin, joista edelliset ovat vaakasuoraan (engl. horizontal) ja jälkimmäiset pystysuoraan (engl. vertical) polarisoituneet.
Pinta-aallot
Pinta-aallot saapuvat mittalaitteeseen viimeisenä ja ne aiheuttavat varsinaisen maan pinnalla havaitun järistyksen. Ne myös vaimenevat hitaammin kuin Maan sisällä kulkevat aallot.
Seismiset aaltoyhtälöt
tai vektorimuodossa
Nämä ovat P- ja S -aallon aaltoyhtälöt.
Saimaan Pallo
1970-luvun vuoristorata
Kausi 1969–1970 oli SaiPan ensimmäinen kausi Suomensarjassa sekä alemmalla sarjatasolla kymmeneen vuoteen. Joukkue sijoittui sarjan itälohkossa toiseksi ja eteni karsintasarjaan, jossa HJK oli kuitenkin parempi. Seuraavaan kauteen panostettiin enemmän ja joukkue eteni jälleen karsintasarjaan, muttei onnistunut nousemaan SM-sarjaan ja sijoittui Suomensarjan kolmanneksi. Joukkuetta vahvistettiin lisää kolmannelle Suomensarja-kaudelle, minkä lisäksi valmennusta ja joukkueenjohtoa uudistettiin. Kausi oli menestyksekäs: joukkue menetti saatavilla olleista pisteistä vain yhden ja maaliero oli 145–28. Kaikki karsintasarjan kymmenen ottelua päättyivät voittoon ja SaiPa nousi takaisin SM-sarjaan.
Konkurssin partaalla I-divisioonassa vuosina 1991–1996
1990-luvun alku oli kriisintäytteistä aikaa SaiPalle. Seuran tärkein tavoite oli talouden kohentaminen konkurssin välttämiseksi. Joukkue pelasi I-divisioonassa kaudella 1991–1992 ja kärsi yleisökadosta. Taloustilanne heikkeni kauden aikana entistä enemmän, ja joulutauolla seura irtisanoi kaikki sopimuksensa sekä tarjosi pelaajille uusia, joiden palkka oli puolitettu. Pelaajista kuusi hylkäsi uuden sopimuksen, mutta joukkueen kausi päättyi kuudenteen sijaan sekä taloudelliseen nollatulokseen.
Kaudella 1992–1993 joukkue oli I-divisioonan seitsemäs ja seuran talous kohentui puolella miljoonalla markalla. Myös kausi 1993–1994 toi puolen miljoonan markan taloushelpotukset. Joukkue eteni kauden päätteeksi liigakarsintaan, muttei onnistunut nousemaan SM-liigaan. Kaudella 1994–1995 joukkueen kotiotteluiden yleisömäärät nousivat: esimerkiksi eräässä ottelussa KooKoota vastaan oli yli 3 000 katsojaa. SaiPa voitti kauden päätteeksi runkosarjan ja kaatoi pudotuspeleissä sekä Järvenpään Haukat että Kiekko-67:n. Joukkue hävisi kuitenkin liigakarsinnoissa Ilvekselle eikä noussut vieläkään SM-liigaan. Maalivahti Jussi Markkanen pelasi kauden aikana nuorten MM-kisoissa 1995, Ari Santanen voitti sarjan pistepörssin ja Tero Hämäläinen sijoittui maalipörssin ykköseksi.
2010-luku ja hetkellinen menestys
SaiPa lähti kauteen 2013–2014 varsin säilyneellä kokoonpanolla, jonka harvoja muutoksia oli maalivahti Jussi Markkasen paluu joukkueeseen. Edellisen kauden oivalliset peliesitykset saivat jatkoa ja joukkue esiintyi sarjataulukon kärkipaikoilla läpi alkukauden, ollen tällä kertaa joulutauolla sarjan kolmas. Lopullinen runkosarjasijoitus oli neljäs ja joukkue teki seurahistorian uuden piste-ennätyksen keräämällä tasan 100 pistettä. Joukkue kohtasi puolivälierissä JYPin ja johti sarjaa jo voitoin 3–0, mutta ratkaisu haettiin lopulta seitsemännestä ottelusta, jossa joukkue nousi kahden maalin tappioasemasta maalein 6–4 tulleeseen voittoon. Välierissä joukkue hävisi ennakkosuosikki Kärpille otteluvoitoin 1–4. Pronssiottelu pelattiin Lukkoa vastaan Raumalla ja 48 vuoden mittaiseksi venynyt mitaliton putki oli mahdollista päättää, mutta Lukko oli parempi maalein 3–2.
Seura menetti monia tärkeitä pelaajia ennen kautta 2014–2015 mutta paikkasi heitä onnistuneesti: yhdysvaltalaispuolustaja Sam Lofquist ja kanadalaishyökkääjä David McIntyre nousivat joukkueen kulmakiviksi, ja yhdysvaltalaispuolustaja Brian Salcido sijoittui puolustajien pistepörssissä toiseksi. Joukkueen runkosarjasijoitus oli 94 pisteellä kahdeksas. Joukkue kaatoi pudotuspelien ensimmäisellä kierroksella Porin Ässät suoraan kahdessa ottelussa, mutta hävisi puolivälierissä Oulun Kärpille otteluvoitoin 4–1. Seura osallistui kauden aikana lisäksi ensimmäistä kertaa jääkiekon Mestarien liigaan, joissa se eteni puolivälieriin häviten niissä Kärpille suoraan kahdessa ottelussa.
Epáno Eloúnta
Epáno Eloúnta (myös Epáno/Páno Eloúnda) on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylä on osa Eloúntan kyläyhdyskuntaa. Kylän väkiluku on 115 (vuonna 2011).
Kieku ja Kaiku
Sarjakuva sijoittuu aikansa suomalaiselle maaseudulle, ja sen päähenkilöt ovat valkea kukonpoika Kieku sekä musta kukonpoika Kaiku. Päähenkilöt olivat aivan aluksi, kuuden sarjan verran, normaaleja kanalintuja, mutta sitten ne muuttuivat antropomorfisiksi eläimiksi. Sivuhahmoista keskeisin oli Kieun ja Kaiun porsasystävä Possu, joka nousi vuosien varrella yhä olennaisempaan asemaan. Sarjakuva tunnetaankin myös pitemmällä nimellä Kieku, Kaiku ja Possu tai Kieku ja Kaiku ja Possu. Muina sivuhahmoina esiintyi esimerkiksi karhuja ja jäniksiä.
Kieun ja Kaiun maailma oli konservatiivinen, ja siinä opetettiin (lapsi)lukijoille hyviä tapoja ja käyttäytymissääntöjä pienten arkipäiväisten kommellusten avulla. Yhden sivun mittaisissa sarjakuvissa oli tavallisesti jokin opetus, jossa joku päähenkilöistä sai kokea, mitä esimerkiksi ylpeydestä, laiskuudesta tai hätäilemisestä seuraa. Kieku ja Kaiku saattoivat myös opettaa yhteisvastuuta kutsumalla kodittomia eläimiä viettämään joulua kanssaan tai jakamalla ateriansa vähäosaisille. Mukana oli kuitenkin myös puhtaita vitsisarjoja.
Sarjakuvasta on tehty muutamia pastissejakin, kuten Rieku ja Raiku.
Sodoman 120 päivää
pienoiskuva|Kirjan ensimmäinen painos vuodelta 1904 Sodoman 120 päivää (Les 120 journées de Sodome ou l’école du libertinage) on ranskalaisen kirjailijan ja aatelisen Markiisi de Saden romaani. Se kertoo neljästä libertiinistä, jotka päättävät kokea täydellisen seksuaalisen tyydyttymisen orgioissa. Tämän saavuttamiseksi he lukittautuvat neljäksi kuukaudeksi syrjäiseen linnaan, jonne vievät mukanaan pääosin nuorista miehistä ja teini-ikäisistä naisista koostuneen haaremin. He palkkaavat neljä bordellin pitäjää kertomaan elämästään ja seikkailuistaan, jotka inspiroivat miehet seksuaalisesti hyväksikäyttämään ja kiduttamaan uhrejaan. Tapahtumat kasaantuvat ja raaistuvat päättyen verilöylyyn.
Kasvikset
Kasvikunnan tuotteiden biologinen jaottelu poikkeaa edellä mainitusta, sillä esimerkiksi tomaatti ja herneet ovat biologisessa mielessä hedelmiä.
Ravintosisältö
Monissa kasviksissa on paljon kaliumia, foolihappoja, antioksidantteja ja ravintokuituja, C-vitamiinia, beta-karoteenia ja kivennäisaineita. Kasvikset ovat vähäsuolaisia.
Kasvisten sisältämät fytokemikaalit saattavat toisaalta heikentää ruoan sisältämien ravintoaineiden imeytymistä. Esimerkiksi viljatuotteissa ja palkokasveissa esiintyvät fytaatit häiritsevät sinkin ja raudan imeytymistä. Kahvin, teen, kaakaon, pinaatin ja nokkosen sisältämät polyfenolit häiritsevät raudan imeytymistä ja esimerkiksi palkokasveissa esiintyvät lektiinit häiritsevät proteiinien sulamista.
Amplitudi
thumb|250px|Amplitudi on puolet kuvassa näkyvän käyrän korkeimman ja alimman kohdan välisestä erotuksesta. (Kuvaan merkitty λ on [[aallonpituus.) ]] thumb|[[Siniaalto 1 = Amplitudi, 2 = Huipusta-huippuun amplitudi (peak-to-peak), 3 = RMS-amplitudi eli tehollisarvo, 4 = Jaksonaika (ei ole amplitudi)]] Amplitudi eli värähdyslaajuus tai ääriväli ilmaisee värähdysliikkeen laajuutta. Värähtelyn ääripisteiden etäisyys toisistaan jaettuna kahdella on amplitudi. Jos esimerkiksi jännite vaihtelee välillä 200–300 volttia, sen vaihtelun amplitudi on ylemmän ja alemman jännitteen erotus jaettuna kahdella eli 50 volttia. Ääni on sitä voimakkaampi, mitä suurempi ääniaaltojen amplitudi on.
Prince George (kaupunki)
Historia
Ennen eurooppalaisten saapumista alueella asuivat Lheidli T'Enneh intiaanit. Ensimmäinen eurooppalainen seudulla oli tiettävästi tutkimusmatkailija Alexander Mackenzie, joka kulki alueen läpi vuonna 1793. Eurooppalaiset siirtolaiset tiesivät rakenteilla olevan Grand Trunk Pacific Railway rautatieyhtiön ratalinjauksen kulkevan alueen läpi ja asettuivat viljelemään maata seudulle vuonna 1906. Seuraavana vuonna Simon Fraser perusti Fort George -nimisen turkiskauppa-aseman nykyisen kaupungin alueelle. Kauppa-asema oli osa North West Companyn verkostoa. Muutamaa vuotta myöhemmin kilpaileva Hudson’s Bay Company perusti oman kauppa-asemansa, South Fort Georgen. Molemmat alueet houkuttelivat alueelle siirtolaisia ja kilpailivat keskenään. Myöhemmin South Fort Georgesta muodostui Prince Georgen kaupunginosa. Rautatie valmistui vuonna 1914, ja Prince Georgen kaupunki perustettiin 6. maaliskuuta 1915. 1900-luvun alussa siipiratasalukset olivat alueen tärkein ja helpoin liikenneväline lähes tiettömällä alueella. Alukset liikennöivät Fraser- ja Nechakojokia pitkin Tyynenmeren rannikolla sijaitsevaan Vancouveriin.
Vapausrangaistus
Kovennettu vapausrangaistus tarkoitti sitä, että rangaistuksen tehostamiseksi vangeille annettiin ravinnoksi ainoastaan vettä, leipää ja suolaa. Vankimäärien pienentämiseksi Suomessa otettiin 1930 käyttöön vapaaehtoinen vesileipärangaistus, jossa tuomitulla oli mahdollisuus lyhentää vankilassa oloaikaansa elämällä pelkällä vedellä ja leivällä. Yksi päivä tätä kovennettua rangaistusta vastasi viittä päivää tavallista vankeutta. Huonosti käyttäytyville vangeille saatettiin määrätä kurinpitorangaistuksena pimeään koppiin sulkeminen, ravinnon määrän vähentäminen tai kova makuualusta.
Jalkojenhoitoalan nimikkeet
Jalkojenhoitoalan nimikkeet ovat nimikkeitä, joita jalkaterapia-alan työntekijät käyttävät sekä voivat ja saavat käyttää perustuen tutkintoonsa ja henkilökohtaisiin valintoihinsa. Joissakin maissa jotkin jalkojenhoitoalan nimikkeet ovat suojattuja niin, että vain asianmukaisen koulutuksen suorittanut henkilö voi käyttää tiettyjä nimikkeitä.
Yhdysvaltalainen keittiö
Louisianan keittiö
Louisianaan muutti vuonna 1755 Kanadan Acadiesta karkotettuja ranskalaisia, akkadeja, ja heidän asuttamalleen alueelle New Orleansista länteen annettiin nimi Cajun Country. Cajun-keittiötä voidaan kutsua kreolikeittiön maalaisversioksi, ja se on lähempänä eteläranskalaista keittiötä kuin monen ruokakulttuurin sekoituksena syntynyt kreolikeittiö. Cajun-ruoka on yleensä tuhdimpaa ja pippurisempaa kuin kreoliruoka. Tunnetun cajun-kokin Paul Prudhommen mukaan kreoli- ja cajun-ruoat eroavat yhä kotona tehtyinä, mutta ravintoloissa niiden eroa ei enää juuri huomaa, ja monet puhuvatkin niiden sijaan Louisianan keittiöstä.
Juomat
Kalifornia tuottaa suurimman osan Yhdysvaltain viineistä. Yhdysvaltain tärkeimmät rypälelajikkeet ovat Zinfandel, Merlot, Cabernet Sauvignon ja Chardonnay.
Caligula (elokuva)
Näyttelijät
Lähde:
Elokuva Suomessa
Suomessa elokuva tuli ensi-iltaan leikattuna versiona 24. syyskuuta 1981 helsinkiläisessä Studio 1-2-3 -elokuvateatterissa. Elokuvan leikattu versio on myös esitetty Suomen televisiossa yhden kerran: 10. heinäkuuta 1992 Kolmoskanavalla Club Eroticassa. Myöhemmin elokuva on julkaistu DVD:nä leikkaamattomana alkuperäisessä muodossa.
Arvioita
Video-oppaassa vuodelta 1994 Bello Romano sanoo rankkaa dekadenssikuvausta riittävän Caligulassa kyllästymiseen asti ja antaa elokuvalle kaksi tähteä viidestä, mikä vastaa sanallista arviota ”keskinkertainen”.
Kantatie 87
Kantatie 87 on Iisalmesta Nurmekseen kulkeva kantatie. Tien pituus on 97 kilometriä, ja se on Kalajoen ja Iisalmen välisen valtatie 27:n jatke. Tie on kantatieksi melko heikkotasoinen, mutta toisaalta myös sen liikennemäärät ovat pieniä.
Sörnäisten satama
Sörnäisten satama oli Helsingin Sörnäisissä Kruunuvuorenselän rannalla vuosina 1863–2008 toiminut satama. Se jäi pois käytöstä 24. marraskuuta 2008, jolloin sen toiminnot siirrettiin Vuosaaren satamaan. Alueelle jäi ainoastaan Hanasaaren voimalaitoksen hiilisatama. Sataman lakkauttamisen jälkeen alueelle on rakennettu uutta asuinaluetta, josta käytetään nimeä Kalasatama. Myös Sompasaaren ja Nihdin vanhat satama-alueet rakentuvat hiljalleen asuinalueiksi.
Kantatie 75
Tiehankkeita
Kantatielle 75 on valmistunut Siilinjärven itäpuolelle Yaran tehtaan kohdalle eritasoliittymä. Hankkeen kustannusarvio oli noin 3,8 miljoonaa euroa ja se on merkitty Pohjois-Savon ELY-keskuksen toiminta- ja taloussuunnitelmaan.
Kantatietä 75 on parannettu Pajukosken ja Pieksänkosken välillä. Hankkeessa levennettiin tietä, rakennettiin kevyen liikenteen väylä sekä parannettiin liittymiä. Hankkeen kustannusarvio oli noin 2,9 miljoonaa euroa ja se on merkitty Pohjois-Savon ELY-keskuksen toiminta- ja taloussuunnitelmaan.
Mario Party 4
Mario Party 4 on Hudson Softin kehittämä ja Nintendon lokakuussa 2002 julkaisema Mario Party -partypelin neljäs osa. Peli on ensimmäinen Nintendo GameCubelle julkaistu Mario Party.
Katri Mattsson
Mattsson on urallaan aiemmin pelannut GBK:ssa, Kokkolan Palloseurassa ja FC Unitedissa, jossa hän voitti Suomen mestaruuden 2002 ja 2004 sekä Suomen cupin 2001, 2004 ja 2005. Mattsson on pelannut myös Yhdysvalloissa yliopistojoukkueissa, ruotsalaisissa Bälingessä ja Jitexissä, saksalaisessa VfL Wolfsburgissa sekä norjalaisessa Lillestrøm SK:ssa, josta hän palasi kaudeksi 2014 Suomeen. Hän pelasi vuonna 2014 PK-35 Vantaassa ja vuonna 2015 kotikaupunkinsa Tampereen Naisten Liigan sarjanousijassa Tampereen Ilveksessä.
Mattsson meni vuonna 2015 naimisiin ja otti sukunimekseen Mattssonin. Pariskunnalla on yksi lapsi.
Chūō-ku
Chūō-ku (, ’keskustan suuralue’) voi viitata seuraaviin Japanin suuralueisiin:
Italia jalkapallon MM-kilpailuissa 2010
MM-karsinnat
Seuraavat karsintaottelunsa Italia pelasi vuoden 2008 lokakuussa. Azzurri kohtasi Bulgarian, jonka kanssa Italia pelasi 0-0 tasapelin, sekä Montenegron jonka Italia voitti maalein 2-1, Alberto Aquilanin vastattua Italian molemmista maaleista.
Seuraavan kerran Italia pelasi MM-karsintoja vasta seuraavan vuoden, 2009, maaliskuussa. Tuolloin joukkue voitti Montenegron 2-0, Andrea Pirlon ja Giampaolo Pazzinin maaleilla.
Italia voitti tappioitta MM-karsintalohkonsa, lohkon 8:n, 24 pisteellä kymmenestä ottelusta ja eteni suoraan MM-kisoihin. Italia voitti otteluistaan seitsemän ja pelasi kolme tasapeliä. Lohkokakkoseksi sijoittui Irlanti joka keräsi 18 pistettä, kuusi vähemmän kuin Italia. Italian joukkueen paras maalintekijä MM-karsinnoissa oli Alberto Gilardino, joka viimeisteli neljä maalia.
Miia Niemi
thumb|right|200px|Miia Niemi Miia Niemi (s. 9. heinäkuuta 1983) on suomalainen entinen jalkapalloilija.
Puolustajana pelannut Niemi edusti urallaan Helsingin Palloseuraa ja aikuistasolla Helsingin Jalkapalloklubia, Amazon Grimstadia ja Klepp IL:ää. Hän voitti HJK:ssa kaksi Suomen mestaruutta 2001 ja 2005 sekä Suomen cupin 2002. Hän lopetti uransa kauden 2011 jälkeen.
Tim Van Patten
Van Pattenin velipuoli on näyttelijä Dick Van Patten.
Rieku ja Raiku
Ensimmäinen Rieku ja Raiku -sarjakuva julkaistiin Suuressa kurpitsassa vuonna 1988 ja seuraava myöhemmin Pieni kurpitsa -lehdessä. Tekijöiden turhautumisen vuoksi sarja oli jäädä kahteen strippiin kunnes vuonna 1993 sarjakuva ilmestyi ensin Joensuun ylioppilaslehdessä ja sittemmin Helsingin Ylioppilaslehdessä. Näistä sarjoista Jalava julkaisi kokoelman Tiputarhan kuvakirja vuonna 1996. Toinen painos kirjasta julkaistiin vuonna 2005.
Painotettu vaalitapa
Yleisimpiä painotettuja vaalitapoja ovat:
Kounoupidianá
Kounoupidianá muodostaa myös laajemman kaupunkiyhdyskunnan (Δημοτική Κοινότητα Κουνουπιδιανών, Dimotikí Koinótita Kounoupidianón), johon kuuluvat varsinaisen Kounoupidianán kaupungin lisäksi kylät Chorafákia, Kalathás, Kampáni ja Stavrós. Koko yhdyskunnan väkiluku on 8 620.
Josemi
Ura
Kesällä 2004 Josemista tuli tuoreen Liverpool-valmentaja Rafael Benítezin ensimmäinen hankinta, kun hän siirtyi englantilaisseuraan 2 miljoonan punnan siirtokorvauksella. Hän pelasi ensimmäisellä kaudellaan joukkueessa 15 ottelua. Kauden 2004–2005 päätteeksi Liverpool pääsi juhlimaan Mestarien liigan voittoa. Valioliigassa joukkue sijoittui viidenneksi. Toinen kausi joukkueessa alkoi Josemin osalta vaihtopenkiltä, eikä hänelle kertynyt vastuuta kuin kuuden ottelun verran kauden ensimmäisellä puoliskolla.
29. joulukuuta 2005 ilmoitettiin Liverpoolin ja Villarrealin päässeen sopimukseen Josemin siirtymisestä espanjalaisseuraan. Osana kauppaa Jan Kromkamp matkasi Liverpooliin. Ensimmäisellä kokonaisella kaudellaan 2006–2007 Villarrealissa hän pelasi yhteensä 22 ottelua. Seuraavalla kaudella Josemi ei pelannut kuin yhden ottelun ja tämän vuoksi heinäkuussa 2008 hän teki sopimuksen toisen pääsarjaseura Mallorcan kanssa.
O-Tolidiini
o-Tolidiini (C14H16N2) on aromaattisiin amiineihin kuuluva orgaaninen yhdiste. Yhdistettä käytetään orgaanisen kemian synteeseissä väriaineiden valmistamiseen ja analyyttisessä kemiassa reagenssina. o-Tolidiini on m-tolidiinin isomeeri.
Ominaisuudet
Huoneenlämpötilassa o-tolidiini on valkoista kiteistä ainetta ja muuttuu ilman hapen ja valon vaikutuksesta hitaasti punertavaksi. Yhdiste liukenee erittäin huonosti veteen ja paremmin orgaanisiin liuottimiin kuten etanoliin ja dietyylieetteriin. Aine on heikosti emäksinen ja liukenee happoliuoksiin muodostaen suoloja. o-Tolidiini on haitallinen ihoa, silmiä ja hengitysteitä ärsyttävä aine. Eläinkokeissa sen on osoitettu olevan karsinogeeninen yhdiste.
Owen Roe O’Neill
Owen Roe O’Neill kuului vanhaan O’Neillin ylimyssukuun, joka oli vaikuttanut varsinkin Ulsterin alueella vuosisatojen ajan. Hän oli kuuluisan kapinajohtaja Hugh O’Neillin veljenpoika. Hän palveli 30 vuotta Espanjan armeijassa, kunnes palasi kotimaahansa Englannin sisällissodan aikana. Ulsterissa oli puhjennut lokakuussa 1641 katolisten kansannousu, joka suuntautui alueelle edellisten vuosikymmenten aikana asettuneita englantilais- ja skotlantilaistaustaisia maanomistajia vastaan. Seuraavana vuonna Irlannin katoliset järjestäytyivät ja perustivat niin sanotun Kilkennyn konfederaation. Owen Roe O’Neill saapui paikalle heinäkuun 1642 lopussa, jolloin Sir Phelim O’Neill luovutti hänelle ylipäällikkyyden pohjoisessa Irlannissa. Hän joutui kuitenkin pian kiistoihin muiden konfederaation johtajien kanssa. O’Neillin tavoitteena oli palauttaa Irlannin itsenäisyys säilyttämällä muodollinen uskollisuus Englannin kuninkaalle, kun taas monet muut konfederaation johtajista tavoittelivat Irlannille omaa perustuslakia ja uskonnonvapauden turvaamista Englannin kruunun alaisuudessa. O’Neillin kuuluisin voitto oli Englannin liittolaisena toimineen skottilaisen kenraali Robert Monron joukkojen lyöminen Benburbin taistelussa 5. kesäkuuta 1646. Yhdessä paavin lähettilään Rinuccinin kanssa O’Neill painosti konfederaation kumoamaan Englannin kanssa tehdyn rauhansopimuksen. Konfederaation oli lopulta liittouduttava Englannin rojalistien kanssa keropäitä vastaan.
Suomen luokkasota
Kielto ja takavarikot
Suomen luokkasota ilmestyi Amerikan Suomalaisen Sosialistijärjestön kustannusliikkeen julkaisemana Wisconsinin Superiorissa, jossa se painettiin Työmies-lehden kirjapainossa. Kirjaa painettiin ilmeisesti 3 000 kappaletta ja sitä oli Pohjois-Amerikan ohella myynnissä Ruotsissa sekä Neuvostoliitossa. Tammikuussa 1929 Suomeen toimitettiin Työväen kirjallisuuden edistämisyhdistyksen tilaama tuhannen kappaleen erä. Etsivä Keskuspoliisi oli saanut lähetyksestä vihiä ja takavarikoi kirjat jo Helsingin satamassa, kun teoksen hallussapito katsottiin vuoden 1919 painovapauslakiin liittyvän niin sanotun ”sosialistilain” mukaan rikokseksi. Viranomaisten haaviin jäi myös erä kirjoja, joita yritettiin salakuljettaa maahan Haaparannan kautta kananhoito-oppaina.
Douglas Hartree
Ura
thumb|Hartreen rakennuttama [[differentiaalianalysaattori.]] Hartree toimi 1924–1927 tutkijana St John’s Collegessa ja 1928–1929 Christ’s Collegessa. Manchesterin yliopiston sovelletun matematiikan professorina hän oli 1929–1937. Hartree vieraili vuonna 1933 MIT:ssä Vannevar Bushin luona, jossa hän pääsi käyttämään differentiaalianalysaattoria. Hartree sai koneen piirustukset ja rakensi Meccano-rakennussarjasta oman koneensa. Vain noin 20 puntaa maksanut kone oli suosuttu, ja siitä tehtiin useita kopioita ympäri Britanniaa.
Jan Egil Storholt
Uransa aikana hän kuului Norjan legendaariseen pikaluistelukvartettiin yhdessä Sten Stensenin, Kay Arne Stenshjemmetin ja Amund Sjøbrendin kanssa. Aikalaiset kutsuivat heitä Norjassa alkukirjaimen mukaan nimellä "Fire S" eli "Neljä ässää".
Maipún taistelu
Taistelu
thumb|vasen|[[José de San Martín ja Bernardo O’Higgins Maipússa.]] San Martínin usein käyttämä taktiikka oli omaksuttu Aleksanteri Suurelta. Hän oli sijoittanut ratsuväkensä joukkojensa oikealle siivelle ja jalkaväen keskustaan ja vasemmalle. Näiden joukkojen takana oli vielä ratsuväen reservi. Ratsuväen tarkoitus oli tehdä viistorintamahyökkäys vihollisen vasenta siipeä vastaan reservin hyökätessä samalla näiden selustaan. Taistelu alkoi 5. huhtikuuta ja San Martínin krenatöörien onnistui murtaa useiden rynnäkköjen jälkeen espanjalaisten vasen siipi. Oikea siipi piti kuitenkin puolensa ja aiheutti Andien armeijalle suuret tappiot. San Martín määräsi kolme pataljoonaa tekemään hyökkäyksen oikeaa siipeä vastaan, joka sekin murtui lopulta. Espanjalaisia komentanut Osorio pakeni ja muut espanjalaiset olivat nyt piiritettyinä. Suurin osa sai surmansa tai otettiin vangeiksi.
Kournás (kylä)
Kournás muodostaa myös laajemman kyläyhdyskunnan (Τοπική Κοινότητα Κουρνά, Topikí Koinótita Kourná), johon kuuluu varsinaisen Kournáksen kylän lisäksi sen ranta-asutus Paralía Kourná, joka sijaitsee Kreetan pohjoisrannikolla. Koko yhdyskunnan väkiluku on 1 070.
225088 Gonggong
225088 Gonggong (symboli: 16px|🝽), ennen nimeämistään (225088) 2007 OR10 tai 2007 OR10, on transneptuninen kohde eli Neptunusta kauempana Auringosta kiertävä pikkuplaneetta. Kohde kiertää Aurinkoa Hajanaisessa kiekossa. Gonggongin löysivät M. E. Schwamb, M. E. Brown ja D. Rabinowitz vuonna 2007. Brown uskoo kappaleen olevan todennäköisesti kooltaan jotain Quaoarin ja Sednan väliltä. Gonggongin rata muistuttaa Eriksen rataa. Brown kutsui aluksi Gonggongia lempinimellä "Snow White" eli Lumikki, sillä hän luuli sen olevan valkea. Kappaleen virallistettu nimi, Gonggong, tulee kiinalaiselta vedenjumalalta.
Ernst Lindelöf
Ernst Leonard Lindelöf (7. maaliskuuta 1870 Helsinki – 4. kesäkuuta 1946) oli suomalainen matemaatikko ja Helsingin yliopiston matematiikan professori vuosina 1903–1938.
Prohorovkan taistelu
Prohorovkan taistelu oli toisessa maailmansodassa 12. heinäkuuta 1943 Saksan II SS-panssariarmeijakunnan ja Neuvostoliiton 5. kaartin panssariarmeijan joukkojen välinen taistelu Prohorovkan kaupungin hallinnasta Kurskista 87 km kaakkoon. Taistelu oli yksi historian suurimmista panssarivaunutaisteluista. Taistelussa saksalaiset saavuttivat paikallisia voittoja, mutta kovista tappioista huolimatta 5. kaartin panssariarmeija onnistui estämään saksalaisia valtaamasta Prohorovkaa ja murtautumasta läpi. Myöhemmin saksalaiset keskeyttivät etenemisen ja aloittivat joukkojensa vetäytymisen. thumb|right|300px|Saksalaisten eteneminen Prohorovkassa thumb|200px|Prohorovkan taistelun muistomerkki
J. Huimapää
Palattuaan Suomeen hän jatkoi iskelmälaulajana Sonora-orkesterin solistina ja esiintyi yhteisillä keikoilla muun muassa Brita Koivusen ja Pirkko Mannolan kanssa. J. Huimapää & Sonora-orkesteri on mukana Onnellisten kotimaa -teemalevyllä (1992). Orkesteria johti Hepa Halme.
Sriwijaya Air
Sriwijaya Air on indonesialainen lentoyhtiö, jonka pääkonttori sijaitsee Soekarno-Hattan kansainvälisellä lentoasemalla, Tangerangissa, lähellä Jakartaa. Sriwijaya Air on Indonesian kolmanneksi suurin lentoliikenteen harjoittaja, joka liikennöi kapearunkoisia lentokoneita ja tarjoaa lentoja Indonesian eri kohteisiin ja muutamaan kansainväliseen määränpäähän. Indonesian siviili-ilmailuvirasto on ilmoittanut lentoyhtiön luokan 1 lentoyhtiöksi, mikä on korkein asema, joka voidaan saavuttaa lentoturvallisuuden kannalta.
M/S Link Star
Käyttöhistoria
Nykyisin laiva on SCA Transforestin liikenteessä.
Vastitas Borealis
thumb|right|Vastitas Borealis on sininen alue suorakeiteen muotoisen Marsin kartan Pohjois- eli yläreunassa.
Naoki Tsukahara
Naoki Tsukahara (, s. 10. toukokuuta 1985 Okaya, Nagano) on japanilainen pikajuoksija.
Jaakko Pänttäjä
Sisällissodan jälkeinen aika
Pänttäjä palveli sisällissodan jälkeen joukkueenjohtajana Valkoisen kaartin rykmentin I pataljoonan 3. komppaniassa, josta hänet siirrettiin 2. toukokuuta 1919 alkaen Terijoen rajavartiopataljoonaan, jossa hän toimi koulutusaliupseerina ja aliupseerikoulun vääpelinä. Hänet siirrettiin 13. joulukuuta 1919 alkaen takaisin Suomen valkoisen kaartin rykmenttiin, jossa hän toimi koulutusaliupseerina ja komppanian vääpelinä eri komppanioissa. Hänet määrättiin 11. maaliskuuta 1928 koulutusaliupseeriksi rykmentin aliupseerikouluun ja 1. toukokuuta 1938 alkaen koulun (Vöyrin koulu) vääpeliksi, jossa hän palveli vuoteen 1939 saakka, jolloin hän erosi vakinaisesta palveluksesta. Myöhemmin hän siirtyi Outokumpu Oy:n palvelukseen.
Agora (Ateena)
Yleiskuva
Seuraavassa on lueteltu alueen merkittävimmät kohteet aikakausittain.
Temppelit ja pyhäköt
Sodanjumala Areelle omistettu temppeli oli peräisin 400-luvulta eaa., mutta se siirrettiin Agoralle vasta ajanlaskun alun tienoilla kunnioittamaan Rooman keisareita. Se sijaitsi alun perin jossakin Attikan maaseudulla, todennäköisesti Pallenessa.
Stoat
Kuninkaallinen stoa oli kuningasarkontin (arkhon basileus) eli uskonnollisista asioista ja laeista vastanneen arkontin toimipaikka. Se sijaitsi alueen luoteislaidalla ja rakennettiin arkaaisella kaudella noin 520 eaa. ensimmäisenä Agoran stoista.
Etelästoa
Keskistoa sijaitsi nimensä mukaisesti Agoran keskiosissa Etelästoan pohjoispuolella. Se jakoi Agoran alueen kahteen eri kokoiseen osaan ja oli pääosin kaupallisessa käytössä. Stoa rakennettiin noin 175–150 eaa. samoihin aikoihin kuin Etelästoa II. Samalla stoat yhdistettiin niin kutsutulla Itäisellä rakennuksella.
Stoa poikile thumb|right|220px|[[Stoa poikilen rauniot.]]
Hermien stoa sijaitsi jossakin alueen pohjois- tai luoteisosassa. Sitä ei kuitenkaan ole löydetty. Erään teorian mukaan kyseessä olisi Kuninkaallisen stoan toinen nimi.
Muut rakennukset
Agrippan odeion thumb|right|220px|[[Agrippan odeionin raunioita.]]
Bysanttilaiset rakennukset
Leo J. Manner
Manner avioitui Helsingissä 8. heinäkuuta 1921 viipurilaisen Elsie Kukkosen (1893 — 6. joulukuuta 1921) kanssa, joka päivää ennen kuolemaansa espanjantautiin ehti synnyttää tyttären, Eeva-Liisa Mannerin. Leo J. Manner ei ottanut tytärtään hoiviinsa, vaan tämä vietiin puolen vuoden päästä äitinsä vanhempien huollettavaksi. Manner avioitui myöhemmin uudelleen, mutta ei juuri viettänyt aikaansa vaimonsa ja toisen tyttärensä kanssa.
John Woodruff
Hän työskenteli siviiliurallaan New Yorkin lastenapuyhdistyksessä, opettajana, sosiaalitarkkaajana New Yorkin sosiaalitoimistossa, New Yorkin poliisien urheilujärjestön vapaa-aikakeskuksen johtajana, New Yorkin osavaltion ehdonalaisvalvojana, Schieffelin and Co:n myyntiedustajana sekä Edison Job Corps Centerin apulaisjohtajana New Jerseyssä.
Coupé
pienoiskuva|Coupé-korinen [[Ford Mustang.]] Coupé tai coupe on yleensä urheiluautoissa käytettävä matalakattoinen ja kaksiovinen korimalli. Erilaisia coupéiksi luokiteltavia korimalleja on useita. Esimerkiksi hardtop eli kovakatto on tunnettu yhdysvaltalaisissa autoissa. Viistoperäinen coupé taas on tuttu näky vanhempien autojen korivalikoimissa.
Joel Blomqvist
Joel Blomqvist (s. 10. tammikuuta 2002 Uusikaarlepyy) on suomalainen jääkiekkomaalivahti, joka pelaa NHL-seura Pittsburgh Penguinsin organisaatiossa. Hän pelaa pääasiassa AHL-joukkue Wilkes-Barre/Scranton Penguinsissa.
Maajoukkueura
Blomqvist edusti Suomea alle 20-vuotiaiden MM-kilpailuissa vuonna 2021, jolloin hän voitti pronssia. Hän toimi kuitenkin joukkueensa kolmosmaalivahtina ja Blomqvist puki ainoastaan pronssiotteluun. Blomqvist edusti Suomea myös vuoden 2022 joulukuussa 2021 käynnistyneessä turnauksessa. Hän ehti pukea vain yhteen otteluun, kunnes turnaus keskeytettiin useassa joukkueessa ilmenneiden koronavirustartojen vuoksi. Blomqvistia ei valittu Suomen joukkueeseen enää elokuussa 2022 pelattuun uuteen MM-turnaukseen. Hänen pudottamisensa jo MM-leiriryhmästä aiheutti kohua, sillä Blomqvist erottui muihin maalivahteihin nähden seurajoukkueessaan edukseen edellisellä kaudella. Taustalla oli myös hänen jäämisensä pois viime hetkellä huhtikuun harjoitusturnauksesta, kun Blomqvist kutsuttiin samaan aikaan Wilkes-Barre/Scranton Penguinsin AHL-joukkueeseen.
TECO
Historiaa
Eräs varhainen PDP-1:lle tarkoitettu editori oli (virallisesti!) nimeltään "Kallis Kirjoituskone" (Expensive Typewriter). Tämä Stephen D. Pinerin kirjoittama ohjelma oli yksi alkeellisimmista mahdollisista rivieditoreista: siitä puuttuivat esimerkiksi mahdollisuudet etsiä ja korvata merkkijonoja. Editorin nimi valittiin toiseen, vielä varhaisempaan ja ominaisuuksiltaan paisuneeseen, "Kolossaaliseksi Kirjoituskoneeksi" (Colossal Typewriter) kutsuttuun editoriin kohdistuvana vitsinä. Jopa noina aikoina, moisilla ohjelmilla, online-editointi saattoi säästää aikaa debugattaessa jotain softaa. PDP-1-hakkerit kehittivät samoissa fiiliksissä omiin tarpeisiinsa myös "Kalliin Pöytälaskimen" (Expensive Desk Calculator).
TECOn tuolloin hienostuneet merkkijonon etsintäoperaatiot syntyivät pitkälti sen vuoksi, että Flexowriter-kaukokirjoittimen tulosteet eivät olleet rivinumeroituja, vaan tekstin editointia vaativat kohdat piti määritellä kontekstin avulla. TECOn erilaiset silmukka- ja ehtorakenteet sisällytettiin kieleen, jotta korjausreikänauhojen määrittelyt voitaisiin saada tarpeeksi kuvaaviksi ja tarkoiksi. Kielen vaatimaton syntaksi vähensi korjausnauhan laatimista varten tarvittavaa näppäilyä.
Esimerkki editoinnista TECOlla
Haluamme muuttaa ohjelman tulostamaan "Hyvästi" "Terve"-sanan sijaan. Voisimme käyttää TECOa tähän vaikka seuraavalla tavalla (asteriski on kehote, ja dollarimerkki kuvastaa ESC-näppäimen painallusta):
Picasa
Google ilmoitti helmikuussa 2016 lopettavansa Picasan kehityksen maaliskuun 2016 aikana ja keskittyvänsä jatkossa Google Kuvat -palveluun.
Ominaisuudet
Ohjelmalla voi muokata ja järjestellä kuvia. Kuvien perusmuokkauksiin kuuluvat mm. punasilmäisyyden poisto sekä kuvien rajaus ja suoristus. Ohjelma tarjoaa useita erilaisia tehosteita. Kuvia voi katsella helposti myös diaesityksenä sekä luoda halutuista kuvista esimerkiksi näytönsäästäjän tai kuvakollaasin. Kuvia voi luokitella folksonomisesti eli ns. avainsanojen (tags) avulla. Kuvia voi tallentaa eri tiedostomuotoihin.
Picasa-verkkoalbumit
Picasasta kuvat voi siirtää Googlen yhteisölliseen kuvienjakopalveluun, Picasa-verkkoalbumeihin. Picasassa on myös mahdollista luoda albumeita, jotka synkronoidaan automaattisesti verkkoalbumien kanssa aina kun muutoksia tulee. Picasa-verkkoalbumien käyttö vaatii Google-tunnuksen, mutta palvelun kuvia voi katsella ilman tunnustakin.
Kuvien siirto verkkoalbumeihin on mahdollista OS X -käyttöjärjestelmällä myös ilman Picasaa, iPhoto-sovellukseen saatavan lisäosan tai erillisen ohjelman avulla.
Pauli Saarinen
Elokuvamusiikki "Matti Pellonpää – Boheemi elää – Bohemian Eyes"
28. maaliskuuta 2011 Bohemian eyes – boheemi elää -soundtrack-albumi (Presence Records) julkaistiin Matti Pellonpään (1951–1995) 60-vuotis-syntymäpäivänä.
Muut julkaisut
Matti Pellonpään elämäkertakirjassa on myös iso luku Peltsix-vuosista. Merkittävä osa kirjan aineistosta pohjautuu Pale Saarisen vuonna 1996 tekemiin haastatteluihin. Toinen painos markkinoilla.
Johanne Fritz-Petersen
Johanne Fritz-Petersen oli naimisissa näyttelijä Fritz Cato Petersenin ja ohjaaja August Blomin kanssa. Toisessa avioliitossaan hän käytti nimeä Johanne Blom.
The Art of War (EP)
Levyn raidat 1 ja 4 ovat introja, jotka on säveltänyt Vesania-yhtyeen Siegmar. Albumi on omistettu yhtyeen entiselle rumpalille, Krzysztof Raczkowskille, joka kuoli noin kolme kuukautta ennen levyn julkaisua.
Kamehameha I
Tausta ja perhe
Kamehamehalla oli useita vaimoja, kuten Ka'ahumanu, Keōpūolani, Kalakua ja Kanekapolei. Näistä ensimmäisen kanssa Kamehameha ei saanut lapsia, mutta muiden kanssa kuusi lasta, joista kaksi nousi aikoinaan Havaijin kuninkaiksi.
Mourniés
thumb|none|240px|[[Elefthérios Venizélos|Elefthérios Venizéloksen kotitalo.]]
Maakaasu Suomessa
thumb|Maakaasuputki on merkitty maastoon vahinkojen välttämiseksi. Maakaasun käyttöalue Suomessa ulottuu Kaakkois-Suomesta pääkaupunkiseudulle, Pirkanmaalle ja osaan läntistä Uuttamaata. Maakaasun tuonti Suomeen alkoi vuonna 1974. Aiemmin ainoana maahantuojana ja tukkumyyjänä toimi Gasum Oy. Vuoden 2020 alusta otettiin kuitenkin käyttöön BalticConnector-putki Suomen ja Viron välille. Tällöin Gasumin kaasumonopoli kumottiin ja Suomen kaasumarkkina avautui kaikille halukkaille maahantuojille. Samalla Gasum Oy hajotettiin kaupallisesti toimivaksi kaasun myyntiyhtiöön Gasum Oy:ksi sekä kaasuverkkoa operoivaksi Gasgrid Finland Oy:ksi.
Borkou
Historiallisesti Borkou oli islaminuskoisen Wadain sulttaanikunnan vasallivaltio. Ranska julisti alueen siirtomaakseen 1899 yhteisymmärryksessä englantilaisten kanssa, mutta alisti sen hallintaansa vasta vuosina 1913–14. Tšad itsenäistyi 1960, mutta ranskalaiset lähtivät Borkousta ja sen naapurialueilta vasta 1965, sillä alueella oli vaikea pitää järjestystä. Vuoden 2008 hallintouudistuksessa Borkou irrotettiin entisestä Borkou-Ennedi-Tibestin alueesta itsenäiseksi hallinnolliseksi yksiköksi.
Euagrios Pontoslainen
pienoiskuva|200px|Vasemmalta Euagrios Pontoslainen, [[Johannes Siinailainen ja tuntematon pyhä.Monofysiittinen ikoni 1700-luvulta.]] Euagrios Pontoslainen (joskus myös Evagrios, Evagrius, Euagrius, ) syntyi Pontoksen maakunnassa Kappadokiassa vuonna 345. Siellä Kappadokian Kesarean arkkipiispa Basileios Suuri vihki hänet lukijaksi. Konstantinopolissa piispa Gregorios Teologi (Nazianzilainen) vihki hänet diakoniksi vuonna 379. Konstantinopolista Euagrios muutti Jerusalemiin, missä hän liittyi munkkiyhteisöön, minkä jälkeen hän muutti Egyptin aavikolle vuonna 383. Siellä Euagrios kirjoitti päätuotantonsa, joka käsitteli enimmäkseen sielun täydellistymistä kohti Jumalaa askeesin ja rukouksen avulla. Euagrios eli aavikolla vuoteen 399 asti, jolloin hän kuoli.
Olaf Fønss
thumb|Olaf Fønss. Olaf Holger Axel Fønss (17. lokakuuta 1882 Aarhus – 3. marraskuuta 1949 Kööpenhamina) oli tanskalainen näyttelijä.
Laajavuoren hyppyrimäet
Laajavuoren hyppyrimäet on kuuden muovitetun hyppyrimäen muodostama mäkihyppystadion Jyväskylän Laajavuorella.
Historia
Hyppyrit alkoivat kuitenkin mennä huonoon kuntoon. Aiemmin suosittu suurmäki kahvioineen rapistui ja suljettiin. Aiemmin hyppyrimäen näköalatasanteelle jonotettiin katsomaan Laajavuoren hienoja maisemia, mikä ei enää ollut mahdollista. Hyppyrimäen rapistumisen takia sen kesäkäyttö kiellettiin turvallisuussyistä ja kesäkäyttöä varten ollut vauhdinottolatu poistettiin. Talvisin hyppyrimäen kunto oli edelleen tyydyttävä. Pienemmästä hyppyrimäestä sai hypätä edelleen myös kesäisin. Niinpä suurmäelle harkittiin erilaisia toimenpiteitä. Mäkihypyn kannalta pahimpia vaihtoehtoja olivat hyppyrimäen purkaminen tai museointi. Muina vaihtoehtoina olivat hyppyrimäen kunnostus joko talvikäyttöön tai sekä talvi- että kesäkäyttöön. Peruskorjauksen vaihtoehtoina olivat korjaus asteittain tai kerralla. Kaupunginvaltuusto mietti myös hyppyrimäen myymistä ulkopuoliselle taholle. Lopulta valtuusto kuitenkin päätti hyppyrimäen kunnostuksen puolesta. Niinpä vuonna 2007 hyppytornin ulkoseinien betonirakenteet korjattiin sekä ikkunaelementit ja ulko-ovet uusittiin kaupungin myöntämällä 50 000 euron määrärahalla.
Vuonna 2013 remontoitiin Matti Pullin mäen vauhtimäki ja seuraavana kesänä vaihdettiin alastulorinteen muovitus. Myös pikkumäet remontoitiin kesällä 2013. Kesällä 2015 Matti Nykäsen mäen vauhtimäen betonin päälliset rakenteet uusittiin sekä Veljenpojat- ja Iines-mäkien alastulorinteisiin asennettiin muovitukset. Aku-mäen alastulorinteeseen asennettiin muovitus kesällä 2016, myös alastulorinteen profiilia muokattiin kumpanakin kesänä. Kesällä 2021 remontoitiin Iines-mäkeä ja aiemmin lumesta rakennettu K5-mäki remontoitiin myös kesäkäyttöä varten.
Kesä
Kesämäkiennätyksen 111,5 metriä on hypännyt Daniil Shchegolev.
Bad Blood Rising
Bad Blood Rising on Santa Cruzin kolmas studioalbumi, joka julkaistiin 6. lokakuuta 2017.
Hōgen-kapina
Yoshitomo ehdotti, että vihollisen palatsi sytytettäisiin tuleen. Niinpä Sutokun samurait joutuivat kamppailemaan nyt sekä liekkejä että Go-Shirakawan joukkoja vastaan ja pakenivat jättäen Go-Shirakawan liittolaiset voitokkaiksi taistelukentälle.
Laajavuoren hyppyrimäet
Miehet
Mäkiennätyksen 42,0 metriä ovat hypänneet Tuomas Kinnunen ja Arsi Tietäväinen.
Naiset
Naisten mäkiennätyksen 37,5 metriä on hypännyt Heta Hirvonen.
Kesä
Naisten kesämäkiennätyksen 39,0 metriä on hypännyt Vleriya Rimdenok.
Naiset
Naisten mäkiennätyksen 26,0 metriä on hypännyt Alva Thors.
Veljenpojat
Mäkiennätyksen 14,5 metriä on hypännyt Aleksi Lappi 19. helmikuuta 2022 Hopeasompa-kilpailussa. Naisten mäkiennätyksen 13,0 metriä on hypännyt Josefina Kankaanpää 10. helmikuuta 2018 Nuoriso Cupissa.
Ahti Karppinen
Ahti Johannes Karppinen oli suomalainen jääkärivänrikki Hänen vanhempansa olivat maanviljelijä Antti Karppinen ja Maria Niemelä.
Multivariable Calculus, Linear Algebra, and Differential Equations
Multivariable Calculus, Linear Algebra, and Differential Equations on Stanley I. Grossmanin kirja matematiikasta. Kirjaa käytetään oppikirjana teknillisessä koulutuksessa.
Vesiosuuskunta
Vesiosuuskuntien syntyyn on Suomessa johtanut tarve saada talousvettä ja tehostaa jätevesien käsittelyä alueilla, joilla kuntien voimavarat eivät ole riittäneet vesi- ja viemäriverkoston laajentamiseen. Vesiosuuskuntia on Suomessa noin 1500. Suurin osa niistä on perustettu kaupunkien läheiselle maaseudulle. Suomen ensimmäinen vesiosuuskunta rekisteröitiin Tampereen Pispalaan vuonna 1907. Vesiosuuskuntien kautta myydään Suomessa noin 10 % talousvedestä.
Vesiosuuskunta on yhdyskunnan vesihuollosta huolehtiva vesihuoltolaitos, kun siinä on liittyneenä 50 asukasta tai sen vuorokaudessa kuluttama vesimäärä tai tuottama jätevesimäärä on vähintään 10 m3. Tätä pienemmät vesiosuuskunnat eivät ole lain tarkoittamia vesihuoltolaitoksia.
Liittymispakko
Vesiosuuskuntia onkin kritisoitu pakkoliittymisistä. Asiasta on käyty myös oikeutta. Riidat on oikeudenkäynneissä useimmiten tuomittu osuuskuntien ja kuntien hyväksi pakkoliittymisestä valittaneita asukkaita vastaan.
Sirppujoen vesistö
Sirppujoen alaosan alue
Kulijärvi (4 km) laskee Sirppujokeen laskuojansa ainoana järvenä.
Sirppujoen keskiosan alue
Härinänjoki (22 km, 55 km²) on laajempi valuma-alueen laskujoki, jonka historiallinen keskusjärvi oli matala Koukkelanjärvi. Järvi on kuivatettu ja latvavojien nimistössä se näkyy erilaisina niminä. Valuma-alueen pääuomalla on kilometrin verran nimenä Helikonoja, 1,5 kilometrin verran Viikinoja, kolmen kilometrin verran Puntarinoja ja latvoilla se on neljän kilometrin verran Mäyränoja. Ojan päässä on sijainnut kuivatettu pieni Mäyräjärvi. Siniäinen laskee Härinänjokeen, Munikonjärvi ja Tuuranjärvi yhteistä laskuojaa myöten Härinänjoen yläosaan, Lampeenjärvet ja Lapejärvi myös yhteistä laskuojaa myöten Helikonojaan. Muita järviä valuma-alueella ei enää ole olemassa.
Ponttoonojan (28 km, 19 km²) valuma-alueella ei enää löydy järviä. Suurin ja kuuluisin kuivatettu järvi oli Valkojärvi.